CELEX: 62011CN0349
Language: mt
Date: 2011-07-04 00:00:00
Title: Kawża C-349/11: Talba għal deċiżjoni preliminari mressqa mit-Tribunal de première instance de Liège (il-Belġju) fl- 4 ta’ Lulju 2011 — Auditeur du travail vs Yangwei SPRL

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/5
            
         Talba għal deċiżjoni preliminari mressqa mit-Tribunal de première instance de Liège (il-Belġju) fl-4 ta’ Lulju 2011 — Auditeur du travail vs Yangwei SPRL
   (Kawża C-349/11)
   2011/C 282/10
   Lingwa tal-kawża: il-Franċiż
   
      Qorti tar-rinviju
   
   Tribunal de première instance de Liège
   
      Partijiet fil-kawża prinċipali
   
   
      Rikorrent: Auditeur de travail
   
      Konvenuta: Yangwei SPRL
   
      Domanda preliminari
   
   Il-klawżola 5(1)(a) tal-Ftehim Qafas dwar ix-xogħol part-time konkluż mill-UNICE, miċ-CEEP u mill-ETUC, annessa mad-Direttiva tal-Kunsill 97/81/KE, tal-15 ta’ Diċembru 1997, li tikkonċerna il-Ftehim Qafas dwar ix-xogħol part-time konkluż mill-UNICE, miċ-CEEP u mill-ETUC (1), għandha tiġi interpretata fis-sens li tipprekludi leġiżlazzjoni nazzjonali li timponi:
   
               —
            
            
               l-obbligu li tinżamm kopja tal-kuntratt tax-xogħol part-time jew silta minnu, li tkun tinkludi l-ħinijiet tax-xogħol, l-identità u l-firma taż-żewġ partijiet fil-post fejn jista’ jiġi kkonsultat ir-regolament tax-xogħol (Artikolu 157 tal-Liġi Qafas),
            
         
               —
            
            
               l-obbligu li f’kull ħin ikun jista’ jiġi ddeterminat meta jibda ċ-ċiklu (Artikolu 158 tal-liġi proposta),
            
         
               —
            
            
               fir-rigward tal-ħinijiet varjabbli, l-obbligu li min iħaddem javża lill-ħaddiem permezz ta’ avviż ħamest ijiem qabel; barra minn hekk fil-bidu tal-ġurnata għandu wkoll jitwaħħal avviż li jindika, individwalment, il-ħin ta’ xogħol ta’ kull ħaddiem part-time; barra minn hekk dan l-avviż għandu jinżamm għal perijodu ta’ sena (Artikolu 159 tal-liġi proposta),
            
         
               —
            
            
               l-obbligu li l-persuna li tħaddem ħaddiema part-time jkollha dokument li fih għandhom ikunu rreġistrati d-derogi kollha għall-ħinijiet tax-xogħol imsemmija fl-Artikoli 157 sa 159 (Artikolu 60 tal-liġi proposta), dokument li għandu jinżamm skont ċerti modalitajiet speċifikati fl-Artikolu 161 tal-liġi proposta?
            
         
      (1)  ĠU Edizzjoni Speċjali bil-Malti, Kapitolu 5, Vol. 3, p. 267